Focaccia

Focaccia () adalah sejenis roti nipis yang khusus di Liguria barat laut semenanjung Itali (sebagai fugassa) berasaskan doh tebal yang menyerupai doh piza; ia kadangkala ditabur herba dan boleh dimakan begitu sahaja atau dijadikan asas sajian lain seperti roti lapis.

Nama roti ini dijejakkan daripada perkataan bahasa Latin focacius yang terbit daripada focus "perapian, tungku, dapur".Lihat:


  Roti ini berasal daripada jenis roti panis focacius yang dimasak orang-orang Etruria dan diajarkan kepada masyarakat Rom Purba dahulukala; roti tersebut dimasak dengan dipanggang di perapian.

 Jenis 
 Focaccia al rosmarino 
Focaccia ini jenis paling terkenal dijirus minyak zaitun serta ditabur rosmari (segar atau kering) dan garam laut (baik halus mahupun kasar). Ia biasanya dibakar tetapi sesekali boleh digoreng minyak dengan bahan tambahan seperti bawang putih atau kemangi. Keraknya terasa lembap.

Ia boleh disajikan terus sebagai pembuka selera, sajian utama atau cemilan  bersama potongan prosciutto atau hidangan vegetarian; ia boleh menjadi roti asas sandwich.

 Focaccia con patate e rosmarino 
Focaccia ini khas Toscana ditambah kentang selain rosmari yang juga terkenal di Bandar Raya New York (sebagai potato pizza, "piza kentang").

 Focaccia dolce 
Focaccia manis ditaburi dengan sedikit gula, atau termasuk kismis, madu, atau bahan-bahan manis lain.

 Focaccia barese 
Berasaskan doh gandum durum ditabur zaitun, tomato, rosmari dan garam. Ada pula versi yang menambahkan kentang ke dalam resepi.

 Focaccia col formaggio 
Focaccia khas di Recco, dekat Genoa berisi keju stracchino antara dua lapisah doh senipis kertas.

 Lihat pula 

 Roti
 Pizza
 Masakan Itali

 Rujukan 

 Bacaan lanjut 



 Pautan luar 

 Cookingengineer.wordpress.com